سیرت ذاتیہ حضرت مولانا بدیع الزمان رحمہ اللہ

نام ونسب:

بدیع الزمان بن قاضی غلام رسول رحمہ اللہ۔

مقام پیدائش:

آپ 1931ء کواٹک میں پیدا ہوئے۔

تعلیمی مراحل:

آپ نے ابتدائی تعلیم اپنے گاؤں رحمان آباد تلہ گنگ ضلع چکوال میں حاصل کرنے کے ساتھ ساتھ فارسی کی ابتدائی کتابیں اپنے والد صاحب کے پاس پڑھنے کے بعد مزید علمی پیاس بجانے کے لئے گجرات چلے گئے۔اور دورہ حدیث کے لئے آپ نے سندھ کے مشہور دینی درسگاہ دارالعلوم ٹنڈو والہ یار کا قصد کیا۔

سن فراغت:

آپ کے سن 1370ھجری الموافق 1950ء میں دارالعلوم ٹنڈوالہ یار سے فراغت ہوئی۔

مشہور اساتذہ:

(1)والد ماجد حجرت مولانا قاضی غلام رسول صاحب رحمہ اللہ،  (2) محدث العصر حضرت مولانا سید یوسف رحمہ اللہ، (3)حضرت مولانا عبد الرحمن کامل پوری رحمہ اللہ ، (4)حضرت مولانا اشفاق الرحمن کاندھلوی رحمہ اللہ۔

تدریسی عرصہ وخدمات:

آپ نے دس سال تک جامعہ دار العلوم کراچی میں تدریسی خدمات سر انجام دینے کے بعد جامعہ  علوم اسلامیہ علامہ بنوری ٹاون کراچی میں تقرری ہوئی اور تقریبا 229 سال تک جامعہ میں تدریسی خدمات سر انجام دیتے رہے۔ اور اسکے ساتھ ساتھ پی.ای.سی.ایچ سوسائٹی میں امامت وخطابت کے خدمات سرانجام دیتے تھے۔

تاریخ وفات اور جائے تدفین:

آپ جمعرات کے دن 26 شوال المکرم 1420ھجریالموافق 3 فروری 2000ء میں  بعدنماز عصر  طویل علالت کے بعد رحلت کر گئے، اور  دوسرے دن جمعہ کی نماز کے بعد دارالعلوم کراچی کے قبرستان میں مدفون ہو گئے۔